stanford-oval/wikipedia huggingface dataset:
ฝนกรด

ฝนกรด (อังกฤษ: acid rain) เป็นปรากฏการณ์ธรรมชาติอันเกิดเนื่องมาจากมลภาวะทางอากาศ ซึ่งส่วนใหญ่เกิดมาจากการกระบวนการผลิตไฟฟ้าและอุตสาหกรรมทั่วไปของมนุษย์ โดยฝนกรดก่อให้เกิดปัญหาต่าง ๆ ต่อสภาพแวดล้อมมากมาย
ฝนกรดเป็นผลมาจากก๊าซซัลเฟอร์ไดออกไซด์ (sulfur dioxide: SO2) และไนโตรเจนออกไซด์ (nitrogen oxide: NO) โดยก๊าซทั้งสองชนิดนี้มักจะเกิดจากการเผาผลาญเชื้อเพลิงฟอสซิล เช่น ถ่านหิน ก๊าซธรรมชาติ และน้ำมัน ก๊าซทั้งสองชนิดนี้จะทำปฏิกิริยากับน้ำ (water: H2O) และสารเคมีอื่น ๆ ในชั้นบรรยากาศเพื่อก่อให้เกิดกรดซัลฟิวริก (sulfuric acid: H2SO4), กรดไนตริก (nitric acid: HNO3) และสารมลพิษอื่น ๆ ก๊าซเหล่านี้มักจะทำปฏิกิริยากับสารเคมีจะส่งผลทำให้อากาศอบอ้าวอากาศร้อนชื้นทำให้เกิดมลพิษทางอากาศเมื่อไปโดนกับออกซิเจนอาจถูกกระแสลมพัดพาไปหลายร้อยกิโลเมตร และมักจะกลับสู่พื้นโลกโดยฝน หิมะ หมอก หรือแม้แต่ในรูปฝุ่นผงละออง
ความเสียหายอันเกิดมาจากฝนกรดได้แพร่ขยายไปทั่วอเมริกาเหนือ ยุโรป ญี่ปุ่น จีน และเอเชียตะวันออกเฉียงใต้ ฝนกรดจะละลายปุ๋ยในดิน ทำให้พืชเติบโตช้า เมื่อไหลลงแหล่งน้ำ ก็จะทำให้แหล่งน้ำนั้น ๆ ไม่เอื้ออำนวยให้สิ่งมีชีวิตอาศัยอยู่ได้ หรือแม้แต่ในเมืองเอง ฝนกรดก็ก่อให้เกิดปัญหากับสิ่งก่อสร้างต่าง ๆ หรืออาจจะจับตัวรวมกับหมอกก่อให้เกิดหมอกควันพิษ (smog) ที่ทำอันตรายกับระบบทางเดินหายใจ และอาจรุนแรงถึงชีวิตได้หากมีมากถึงระดับหนึ่ง
ผลกระทบและประโยชน์ของฝนกรด

ฝนกรดจะทำปฏิกิริยาเคมีกับวัตถุใด ๆ ที่มันสัมผัส กรดคือสารเคมีใดๆ ที่ทำปฏิกิริยากับสารอื่น ๆ โดยจะจ่ายอะตอมไฮโดรเจน (hydrogen: H) ออกไป ความเป็นกรดของสารใด ๆ เกิดจากการที่มีอะตอมไฮโดรเจนอิสระมากมายเกิดขึ้นจากการละลายสารนั้น ๆ ในน้ำ การวัดค่าสารที่เป็นกรดเราใช้มาตรา pH เป็นหน่วยในการวัด โดยจะมีค่าเป็นไปได้ตั้งแต่ 0 ถึง 14 การที่สารใด ๆ นั้นจะเป็นกรดได้ นั้นหมายถึงสารนั้น ๆ จะต้องมีค่า pH ตั้งแต่ 1 ถึง 6 โดยค่ายิ่งน้อยเท่าไหร่ หมายถึงยิ่งเป็นกรดแก่มากเท่านั้น ในทางกลับกัน สารที่มีค่า pH ตั้งแต่ 8 ถึง 14 เราจะเรียกว่าเบส (bases หรือ alkalis) โดยสารเหล่านี้จะทำการรับอะตอมไฮโดรเจนแทน น้ำแล้วมีค่า pH เป็น 7 กล่าวคือไม่ได้เป็นกรด และเป็นเบส เราเรียกสารแบบนี้ว่า สารที่เป็นกลาง โดยทั่วไปแล้วถ้าฝน หิมะ หรือหมอกที่มีค่า pH น้อยกว่า 5.6 เราจะถือว่าฝน หิมะ หรือหมอกเหล่านี้เป็นพิษ
เมื่อใดก็ตามที่กรดรวมตัวกับเบส เบสจะทำให้ความเป็นกรดลดน้อยลงมาได้ ซึ่งฝนในปกติจะมีฤทธิ์เป็นกรดอ่อน ๆ อยู่แล้ว มักจะทำปฏิกิริยากับเบสอื่น ๆ ในธรรมชาติทำให้เกิดสมดุลขึ้น แต่เมื่อใดก็ตามที่ปริมาณกรดในบรรยากาศเพิ่มขึ้น จึงทำให้สมดุลตรงนี้เสียหายไป จึงทำให้เกิดความเสียหายต่าง ๆ กับสภาพแวดล้อมมากมาย ตั้งแต่ดิน น้ำ สัตว์ต่าง ๆ รวมไปถึงสิ่งก่อสร้างของมนุษย์
ผลกระทบและประโยชน์ของฝนกรด > ผลกระทบที่มีต่อดิน

ฝนกรดจะทำการละลายและพัดพาปุ๋ยและสารอาหารที่จำเป็นในการเจริญเติบโตของต้นไม้ไป นอกจากนี้แล้วอาจจะยังละลายสารพิษอื่น ๆ ที่มีอยู่ทั่วไปในดิน เช่นอะลูมิเนียม (aluminum: Al) และปรอท (mercury: Hg) โดยพัดพาสารเหล่านี้ลงไปในแหล่งน้ำ ก่อให้เกิดอันตรายกับระบบนิเวศในน้ำต่อไป
ผลกระทบและประโยชน์ของฝนกรด > ผลกระทบที่มีต่อต้นไม้

นอกจากต้นไม้จะได้รับผลกระทบจากการที่สารอาหารในดินถูกชะล้างไปแล้ว ฝนกรดเหล่านี้ยังเป็นอันตรายต่อใบของพืชด้วย โดยการกัดกร่อนใบ ทำให้เกิดรูโหว่ ทำให้พืชขาดความสามารถในการผลิตอาหารจากการสังเคราะห์ด้วยแสง (photosynthesis: ความสามารถในการสร้างอาหารของพืชโดยใช้น้ำ ออกซิเจน และแสงเป็นวัตถุดิบ) นอกจากนี้แล้วเชื้อโรคต่าง ๆ อาจทำอันตรายกับพืชได้โดยเข้าผ่านทางแผลที่ใบ ทำให้ต้นไม้อ่อนแอต่อสภาวะอื่นๆ อีกมากมาย ไม่ว่าจะเป็นความร้อน ความเย็น หรือความแห้งแล้ง และสามารถทำให้ต้นไม้ยืนต้นตายจากรากขึ้นไปถึงใบ เพราะแร่ธาตุในดิน เช่น แคลเซียม ฟอสฟอรัส เป็นต้น โดนชะล้างจากฝนกรด ทำให้ต้นไม้ไม่มีแร่ธาตุจะใช้
ผลกระทบและประโยชน์ของฝนกรด > ผลกระทบต่อการเกษตร

เมื่อฝนกรดตกลงมาจะทำให้พืชผล ส่วนมากตายลง เนื่องจากพืชไม่สามารถสังเคราะห์แสงได้
ผลกระทบและประโยชน์ของฝนกรด > ผลกระทบต่อแหล่งน้ำ

เมื่อฝนกรดตกลงมาและถูกดูดซึมลงสู่แหล่งน้ำต่าง ๆ จะทำให้ น้ำบริสุทธิ์ในธรรมชาติทั่วไป มักจะเป็นกรดอ่อน ๆ หรือเบสอ่อน ๆ โดยค่า pH จะอยู่ที่ประมาณ 6 – 8 อย่างไรก็ตามฝนกรดอาจทำให้ค่า pH ในแหล่งน้ำบางแหล่งลดลงต่ำกว่านั้น ก่อให้เกิดปัญหาต่อสิ่งมีชีวิตในแหล่งน้ำนั้น ๆ รวมไปถึงความสามารถในการละลายออกซิเจนในน้ำที่ลดน้อยลง เมื่อน้ำไม่สามารถละลายออกซิเจนไว้ได้ สิ่งมีชีวิตใต้น้ำก็ไม่สามารถหายใจได้ตามปกติจึงต้องล้มตายไป ก่อให้เกิดผลกระทบโดยตรงกับระบบนิเวศ โดยสิ่งมีชีวิตทั่วไปจะเริ่มล้มตายเมื่อค่า pH เริ่มลดลงต่ำกว่า 6.0 ไข่ปลาจะไม่สามารถฟักออกเป็นตัวได้เมื่อค่า pH ลดลงถึง 5.0 และเมื่อใดก็ตามที่ค่า pH ของน้ำลดลงต่ำกว่า 4.5 แหล่งน้ำนั้นจะไม่สามารถค้ำจุนสิ่งมีชีวิตใด ๆ ได้อีก
สัตว์บกเองก็ใช่ว่าจะไม่ได้รับผลกระทบจากแหล่งน้ำที่เป็นกรด หอยทากที่อาศัยอยู่ใกล้แหล่งน้ำที่เป็นกรดจะเกิดปัญหากับเปลือกหอยของมัน ทำให้เปลือกไม่แข็งแรง และเมื่อนกกินหอยทากเหล่านี้เข้าไป ส่งผลให้นกขาดสารแคลเซียม ก่อให้เกิดปัญหาเปลือกไข่บางในนกบางชนิด
ผลกระทบและประโยชน์ของฝนกรด > ผลกระทบที่มีต่อสิ่งปลูกสร้างของมนุษย์

และปัญหาตามมาคือเกิดปลวกขึ้นตามไม้จากสิ่งปลูกสร้างของมนุษย์
ฝนกรดอาจทำความเสียหายอย่างรุนแรงกับสิ่งปลูกสร้างต่าง ๆ ของมนุษย์ โดยสิ่งที่เห็นได้ชัดที่สุดคือปูนที่ถูกฝนกรดละลายออกมา ทำให้เกิดความเสียหายที่ยากจะซ่อมแซมได้ในบางกรณี ซึ่งสิ่งนี้กำลังเป็นปัญหาใหญ่ในการปกป้องสิ่งปลูกสร้างเก่า ๆ และสถานที่สำคัญของประวัติศาสตร์ของมนุษย์ชาติ เช่น วิหารพาร์เธนอน (Parthenon) เป็นต้น
ผลกระทบและประโยชน์ของฝนกรด > ผลกระทบต่อสุขภาพของมนุษย์

แหล่งน้ำที่เป็นกรดไม่ก่อให้เกิดปัญหากับมนุษย์เท่าไรนัก ไม่มีปัญหาอะไรถ้าเราจะว่ายน้ำในทะเลสาบที่เป็นกรด แต่อย่างไรก็ตาม ปัญหาที่สำคัญไม่ได้อยู่ที่ความเป็นกรดของน้ำ หากแต่เป็นเพราะสารพิษที่ละลายมาจากดินลงสู่แหล่งน้ำต่างหาก ในสวีเดน มีทะเลสาบมากกว่าหนึ่งหมื่นแห่งที่ได้รับผลกระทบจากฝนกรด ทำให้มีสารปรอทละลายอยู่เป็นจำนวนมาก ประชาชนบริเวณแถบนั้นได้รับการเตือนโดยทางการไม่ให้รับประทานปลาที่จับมาจากแหล่งน้ำเหล่านั้นจริง ๆ​
สำหรับในอากาศ กรดเหล่านี้อาจรวมตัวกับสารเคมีอื่น ๆ ก่อให้เกิดหมอกควันที่เป็นอันตรายต่อระบบทางเดินหายใจและทำให้หายใจได้ลำบาก โดยเฉพาะกับคนที่มีโรคหอบหืด หรือโรคทางเดินหายใจอื่น ๆ อยู่แล้ว อาการอาจกำเริบรุนแรงจนถึงแก่ชีวิตได้
ผลกระทบและประโยชน์ของฝนกรด > ประโยชน์ของฝนกรด

เป็นที่น่าแปลกใจที่ฝนกรดกลับมีประโยชน์ให้กับสิ่งแวดล้อมในจุดนี้ สารซัลเฟตที่ละลายอยู่ในบรรยากาศสามารถที่จะสะท้อนแสงอาทิตย์ออกไปจากโลกได้ ทำให้ความร้อนของโลกนั้นเพิ่มขึ้นช้าลง นักวิทยาศาสตร์เชื่อว่ามลภาวะฝนกรดสามารถช่วยชะลอจุดโอกาสของภาวะโลกร้อนออกไปได้หลายสิบปี
หนังสืออ่านเพิ่ม

John McCormick, Acid Earth: The Global Threat of Acid Pollution (London: Earthscan, 1989) ISBN 1-85383-033-X
Likens, G. E., R. F. Wright, J. N. Galloway and T. J. Butler. 1979. Acid rain. Sci. Amer. 241 (4) :43-51.
Weathers, K. C. and G. E. Likens. 2006. Acid rain. pp. 1549–1561. In: W. N. Rom (ed.). Environmental and Occupational Medicine. Lippincott-Raven Publ., Philadelphia. Fourth Edition.
แหล่งข้อมูลอื่น

National Acid Precipitation Assessment Program Report - a 98-page report to CongRES
Acid rain for schools
Acid rain for schools - Hubbard Brook เก็บถาวร 2008-08-15 ที่ เวย์แบ็กแมชชีน
U.S. Environmental Protection Agency - New England Acid Rain Program (superficial)
Acid Rain เก็บถาวร 2006-04-21 ที่ เวย์แบ็กแมชชีน (more depth than ref. above)
U.S. Geological Survey - What is acid rain?
Acid rain analysis - freeware for simulation and evaluation of titration curves and pH calculations
CBC Digital Archives – Acid Rain: Pollution and Politics
Larssen, Thorjørn et al. “Acid Rain in China”. Environmental Science and Technology, 40:2, 2006, pp 418-425.
Acid Rain: A Continuing National Tragedy เก็บถาวร 2007-02-12 ที่ เวย์แบ็กแมชชีน - a report from The Adirondack Council on acid rain in the Adirondack region
Assortment of Summaries on Acid Rain
Acid rain linked to decline of the wood thrush, a songbird of the Eastern Forest เก็บถาวร 2007-07-01 ที่ เวย์แบ็กแมชชีน
Trouble in the Forest, a 1988 documentary hosted by David Suzuki
| ด ค กมลพิษ |
| --- | --- |
มลพิษทางอากาศ:  การลดลงของโอโซน  คลอโรฟลูออโรคาร์บอน  ดัชนีคุณภาพอากาศ  ฝนกรด  ฝุ่นละออง  ฝุ่นควัน  ละอองลอย  หมอกควัน 
มลพิษทางน้ำ:  คุณภาพน้ำ  น้ำเสีย  ถังบำบัดน้ำเสีย  การรั่วไหลของน้ำมัน  การปนเปื้อนของยาและผลิตภัณฑ์ดูแลสุขภาพ 
มลพิษทางดิน:  การบำบัดสารมลพิษทางชีวภาพ  ยาฆ่าแมลง  สารฆ่าศัตรูพืชและสัตว์  การบําบัดโดยพืช 
การปนเปื้อนกัมมันตรังสี:  ผลผลิตจากฟิชชัน  ฝุ่นรังสีนิวเคลียร์  การบำบัดกากกัมมันตรังสีทางชีวภาพ  พิษจากรังสี 
มลพิษอื่น:  ความเสื่อมโทรมของที่ดิน  มลพิษทางเสียง  มลพิษทางแสง  ปรากฏการณ์เกาะความร้อน  มลพิษจากวัสดุนาโน  มลพิษทางทัศนียภาพ  ขยะอวกาศ 
การตอบสนอง:  การผลิตที่สะอาด  อุตสาหกรรมเชิงนิเวศ  ทำเนียบการปลดปล่อยและเคลื่อนย้ายมลพิษ  หลักการผู้ก่อมลพิษเป็นผู้จ่าย  การลดของเสียให้น้อยที่สุด  แนวคิดขยะเหลือศูนย์ 
ข้อตกลงระหว่างรัฐ:  อนุสัญญาบาเซิล  พิธีสารอนุสัญญาว่าด้วยมลพิษข้ามแดนระยะยาว  พิธีสารเกียวโต  MARPOL 73/78  พิธีสารมอนทรีออล  OSPAR  อนุสัญญารอตเตอร์ดาม  อนุสัญญาสตอกโฮล์ม  อนุสัญญาเวียนนา 
ภาพความเสียหายจากฝนกรด
ภาวะฉุกเฉินทางสาธารณสุขระหว่างประเทศ

โลโกองค์การอนามัยโลก ผู้ประกาศภาวะฉุกเฉินด้านสาธารณสุขระหว่างประเทศ
ภาวะฉุกเฉินทางสาธารณสุขระหว่างประเทศ (อังกฤษ: public health emergency of international concern : PHEIC) คือการประกาศอย่างเป็นทางการโดยองค์การอนามัยโลกซึ่งเหตุการณ์ฉุกเฉินด้านสาธารณสุขที่ก่อให้เกิดความเสี่ยงต่อนานาประเทศ จากการแพร่ระบาดระหว่างประเทศและต้องอาศัยความร่วมมือระหว่างประเทศในการรับมือกับเหตุการณ์นั้น ๆ ภายใต้กฎอนามัยระหว่างประเทศ ค.ศ. 2005 (International Health Regulations : IHR) รัฐมีหน้าที่ต้องตอบสนองทันทีต่อภาวะฉุกเฉินดังกล่าว
การประกาศภาวะฯ ได้รับการเผยแพร่โดยคณะกรรมการฉุกเฉิน (EC) ซึ่งประกอบด้วยผู้เชี่ยวชาญระหว่างประเทศที่ดำเนินงานภายใต้ IHR  ภายหลังการระบาดของโรคซาร์สเมื่อปี 2002
ตั้งแต่ปี 2009 เป็นต้นมา องค์การอนามัยโลกได้ประกาศภาวะฉุกเฉินฯ ทั้งสิ้น 6 ครั้ง ประกอบด้วย การระบาดของไข้หวัดใหญ่สายพันธุ์ใหม่ 2009, การระบาดของโรคโปลิโอ 2014, การระบาดของไวรัสอีโบลาในแอฟริกาตะวันตก 2014, การระบาดของไวรัสซิกา 2015–16, การระบาดทั่วของอีโบลาในกีวู และการระบาดทั่วของโควิด-19 การประกาศถือว่าเป็นการชั่วคราวที่ต้องได้รับการทบทวนทุก ๆ สามเดือน
ฝ่าวิบัติเพลิงนรก

| ฝ่าวิบัติเพลิงนรก |
| --- | --- |
ใบปิดภาพยนตร์
กำกับ: ปีเตอร์ เบิร์ก
บทภาพยนตร์:   แมทธิว ไมเคิล คาร์นาแฮน  แมทธิว แซนด์ 
เนื้อเรื่อง: แมทธิว แซนด์
สร้างจาก: Deepwater Horizon's Final Hours โดย เดวิด บาร์สโตว์ เดวิด โรห์ด สเตฟานี ซอล
อำนวยการสร้าง:   ลอเรนโซ ดี โบนาเวนทูรา  มาร์ก วาห์เรเดียน  สตีเฟน เลวินสัน  มาร์ก วาห์ลเบิร์ก  เดวิด โวมาร์ก 
นักแสดงนำ:   มาร์ก วาห์ลเบิร์ก  เคิร์ต รัสเซลล์  จอห์น มัลโควิช  จีนา ราดรีเกซ  ดีแลน โอ'ไบรอัน  เคต ฮัดสัน 
กำกับภาพ: เอนริเก เชเดียก
ตัดต่อ:   โคลบี ปาร์กเกอร์ จูเนียร์  เกเบรียล เฟลมมิง 
ดนตรีประกอบ: สตีฟ แจบลอนสกี
บริษัทผู้สร้าง:   พาร์ทิซิแพนท์มีเดีย  ดีโบนาเวนทูราพิกเจอส์  โคลเซสท์ทูเดอะโฮลโปรดักชันส์  เลเวอเรจเอนเตอร์เทนเมนต์  
ผู้จัดจำหน่าย: ซัมมิตเอนเตอร์เทนเมนต์
วันฉาย: 13 กันยายน ค.ศ. 2016 (TIFF) 29 กันยายน ค.ศ. 2016 (ไทย) 30 กันยายน ค.ศ. 2016 (สหรัฐอเมริกา)
ความยาว: 107 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 156 ล้านดอลลาร์สหรัฐ (รวม) 110-120 ล้านดอลลาร์สหรัฐ (สุทธิ)
ทำเงิน: 121.8 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
ฝ่าวิบัติเพลิงนรก (อังกฤษ: Deepwater Horizon) เป็นภาพยนตร์ชีวประวัติ/ภัยพิบัติ/ระทึกขวัญ กำกับโดยปีเตอร์ เบิร์ก เขียนบทโดยแมทธิว ไมเคิล คาร์นาแฮนและแมทธิว แซนด์ โดยอิงจากบทความ Deepwater Horizon's Final Hours โดยเดวิด บาร์สโตว์, เดวิด โรห์ดและสเตฟานี ซอล นำแสดงโดยมาร์ก วาห์ลเบิร์ก, เคิร์ต รัสเซลล์, จอห์น มัลโควิช, จีนา ราดรีเกซ, ดีแลน โอ'ไบรอันและเคต ฮัดสัน ภาพยนตร์มีเนื้อหาเกี่ยวกับเหตุระเบิดและน้ำมันรั่วไหลของแท่งขุดเจาะ ดีพวอเทอร์ฮอไรซัน ในอ่าวเม็กซิโกเมื่อปี ค.ศ. 2010
ฝ่าวิบัติเพลิงนรก เริ่มถ่ายทำในเดือนเมษายน ค.ศ. 2015 ที่เมืองนิวออร์ลีนส์ รัฐลุยเซียนา ออกฉายรอบปฐมทัศน์ที่เทศกาลภาพยนตร์นานาชาติโทรอนโต และออกฉายในสหรัฐอเมริกา วันที่ 30 กันยายน ค.ศ. 2016
เรื่องย่อ

วันที่ 20 เมษายน ค.ศ. 2010 แท่นขุดเจาะน้ำมัน ดีพวอเตอร์ฮอไรซัน ของบริษัททรานส์โอเชียนเริ่มการขุดเจาะน้ำมันที่ชายฝั่งทางใต้ของรัฐลุยเซียนาร่วมกับบริษัทน้ำมันบีพี ไมค์ วิลเลียมส์และจิมมี ฮาร์เรลล์ หัวหน้าของเขาแปลกใจที่กลุ่มคนงานที่ทำหน้าที่เทซีเมนต์ลงในหลุมเจาะกลับไปโดยยังไม่ได้ทดสอบแรงดัน เมื่อรู้ว่าเป็นคำสั่งของโดนัลด์ วิดรีนและโรเบิร์ต คาลูซา คนของบริษัทบีพี ฮาร์เรลล์ไปพบทั้งสองเพื่อให้พวกเขาทดสอบแรงดันในหลุม แต่ยังไม่ทันที่ฮาร์เรลล์จะสรุปผล วิดรีนสั่งให้เปิดหลุม ทำให้น้ำมันปริมาณมหาศาลพุ่งขึ้นมา คนงานของแท่นขุดเจาะพยายามจะปิดหลุมแต่ไม่สำเร็จ
แอนเดรีย เฟลย์ตัส ผู้ควบคุมตำแหน่งเรือที่ทำงานร่วมกับแท่นขุดเจาะพยายามติดต่อเจ้าหน้าที่ชายฝั่ง แต่หัวหน้าของเธอแย้งว่าแท่นขุดเจาะยังไม่มีอันตราย ต่อมาน้ำมันที่พุ่งขึ้นมาติดไฟทำให้เกิดการระเบิดขนาดใหญ่ ไมค์เข้าไปช่วยเหลือคนงานคนอื่น ๆ และฮาร์เรลล์ที่บาดเจ็บจากแรงระเบิด คนงานทั้งหมดรีบอพยพก่อนที่แท่นจะถล่ม เดล เบอร์คีน เพื่อนสนิทคนหนึ่งของไมค์สละชีวิตตัวเองเพื่อไม่ให้เครนร่วงลงมาทับคนงาน ไมค์และเคเลบ ฮอลโลเวย์ช่วยวิดรีนขึ้นเรือชูชีพได้สำเร็จ
ตกกลางคืน ไฟที่ไหม้แท่นขุดเจาะเตือนให้เจ้าหน้าที่ชายฝั่งรีบส่งคนไปช่วยเหลือผู้ประสบเหตุ ไมค์และแอนเดรียพบว่าเรือชูชีพเต็มหมดแล้วจึงตัดสินใจกระโดดลงทะเลก่อนได้รับความช่วยเหลือ เมื่อกลับมาถึงฝั่ง ไมค์เผชิญหน้ากับญาติของคนงานคนหนึ่งที่เสียชีวิต ภาพยนตร์จบลงด้วยวิดีโอประมวลภาพเหตุระเบิด คำให้การของบุคคลต่าง ๆ และการไว้อาลัยให้กับผู้เสียชีวิต
นักแสดง

มาร์ก วาห์ลเบิร์ก รับบท ไมค์ วิลเลียมส์
เคิร์ต รัสเซลล์ รับบท จิมมี "คุณจิมมี" ฮาร์เรลล์
จอห์น มัลโควิช รับบท โดนัลด์ วิดรีน
จีนา ราดรีเกซ รับบท แอนเดรีย เฟลย์ตัส
ดีแลน โอ'ไบรอัน รับบท เคเลบ ฮอลโลเวย์
เคต ฮัดสัน รับบท เฟลิเซีย วิลเลียมส์
แบรด ลีแลนด์ รับบท โรเบิร์ต คาลูซา
เจสัน เคิร์กแพทริก รับบท อารอน เดล เบอร์คีน
การผลิต

วันที่ 8 มีนาคม ค.ศ. 2011 มีการประกาศว่าซัมมิตเอนเตอร์เทนเมนต์, พาร์ทิซิแพนท์มีเดียและอิมเมจเนชันได้รับสิทธิ์การดัดแปลงบทความ Deepwater Horizon's Final Hours ของหนังสือพิมพ์เดอะนิวยอร์กไทมส์เป็นภาพยนตร์ และวางตัวแมทธิว แซนด์และลอเรนโซ ดี โบนาเวนทูราเป็นผู้เขียนบทและผู้อำนวยการสร้างตามลำดับ ต่อมาวันที่ 24 กรกฎาคม ค.ศ. 2012 ริก โรมัน วอห์และมาร์ก วาห์เรเดียนถูกวางตัวให้เป็นผู้กำกับและผู้ร่วมอำนวยการสร้างตามลำดับ แต่ต่อมาวันที่ 11 กรกฎาคม ค.ศ. 2014 มีข่าวว่าเจ. ซี. แชนเดอร์จะทำหน้าที่ผู้กำกับ โดยมีแมทธิว ไมเคิล คาร์นาแฮนเป็นผู้ร่วมเขียนบท ต่อมาวันที่ 30 มกราคม ค.ศ. 2015 มีรายงานว่าปีเตอร์ เบิร์กจะทำหน้าที่ผู้กำกับแทนแชนเดอร์
การผลิต > การคัดเลือกนักแสดง

วันที่ 19 สิงหาคม ค.ศ. 2014 มีข่าวว่ามาร์ก วาห์ลเบิร์กจะร่วมแสดงในบทนำของภาพยนตร์ ต่อมาวันที่ 18 มีนาคม ค.ศ. 2015 จีนา ราดรีเกซได้รับเลือกให้แสดงบทนำฝ่ายหญิง เดือนต่อมา มีข่าวว่าดีแลน โอ'ไบรอันและเคิร์ต รัสเซลล์จะร่วมแสดงในภาพยนตร์เรื่องนี้ด้วย และมีข่าวว่าจอห์น มัลโควิชจะรับบทเป็นตัวแทนบริษัทน้ำมัน BP เคต ฮัดสันได้รับการประกาศว่าจะร่วมแสดงในภาพยนตร์เรื่องนี้ในเดือนพฤษภาคม ค.ศ. 2015 โดยรับบทเป็นภรรยาของวาห์ลเบิร์ก
การตอบรับ > การตอบรับในประเทศไทย

ฝ่าวิบัติเพลิงนรก ทำรายได้เปิดตัวในประเทศไทย 3.02 ล้านบาท ระหว่างวันที่ 6 – 12 ตุลาคม ค.ศ. 2016 ภาพยนตร์เรื่องนี้ทำรายได้ 28.89 ล้านบาท
การตอบรับ > รางวัล

ฝ่าวิบัติเพลิงนรก ได้รับรางวัล:
รางวัลทีนชอยซ์อะวอดส์ สาขา Choice AnTEENcipated Movie Actor (ดีแลน โอ'ไบรอัน)
รางวัล National Board of Review ประจำปี ค.ศ. 2016 สาขา Spotlight Award
รางวัลวิชวลเอฟเฟกส์โซไซตีอะวอดส์ (ค.ศ. 2017)
สาขา Outstanding Supporting Visual Effects in a Photoreal Feature
สาขา Outstanding Model in a Photoreal or Animated Project
แหล่งข้อมูลอื่น

เว็บไซต์ทางการ
ฝ่าวิบัติเพลิงนรก ที่อินเทอร์เน็ตมูวีเดตาเบส
ฝ่าวิบัติเพลิงนรก ที่สยามโซน
ภาพเหมือนเจ้าหญิง (พิซาเนลโล)

| ภาพเหมือนเจ้าหญิง |
| --- | --- |

ศิลปิน: พิซาเนลโล
ปี: ค.ศ. 1435 - ค.ศ. 1449
ประเภท: สีฝุ่นบนไม้
สถานที่: พิพิธภัณฑ์ลูฟร์, ปารีส
ภาพเหมือนเจ้าหญิง หรือ ภาพเหมือนเจ้าหญิงแห่งตระกูลเอสเต (อังกฤษ: Portrait of Princess หรือ Portrait of a Princess of the House of Este) เป็นจิตรกรรมที่เชื่อกันว่าเขียนโดยพิซาเนลโลจิตรกรชาวอิตาลีของยุคฟื้นฟูศิลปวิทยาตอนต้นของอิตาลี ที่ปัจจุบันตั้งแสดงอยู่ที่พิพิธภัณฑ์ลูฟร์, ลูฟร์ในประเทศฝรั่งเศส
พิซาเนลโลอาจจะเขียนภาพ “ภาพเหมือนเจ้าหญิง” ราวระหว่างปี ค.ศ. 1435 ถึงปี ค.ศ. 1449 ภาพ “ภาพเหมือนเจ้าหญิง” เป็นภาพของ การระบุว่าเป็นงานเขียนโดยพิซาเนลโลมาจากลักษณะการเขียนของภาพและเพราะพิซาเนลโลพำนักอยู่ที่เฟอร์ราราในช่วงเวลาเดียวกันนั้นด้วย ที่ไปเขียนภาพเหมือนบนแป้นของมาร์ควิสเลโอเนลโล เดสเต (Leonello d'Este)
ทั่วไป

ภาพเขียนเป็นภาพด้านข้างของสตรีที่มีฉากหลังเป็นผีเสื้อและดอกไม้ ตัวแบบในภาพกล่าวกันว่าคือจิเนวรา เดสเต (Ginevra d'Este) (เพราะมีจูนิเพอร์อยู่ในภาพ ที่ในภาษาอิตาลีคือคำว่า  “ginepro”) แต่ก็เคยเชื่อกันว่าอาจจะเป็นภาพของมาร์เกอริตา กอนซากา ภรรยาของเลโอเนลโล เดสเต  แต่ในภาพไม่มีสิ่งใดที่เป็นนัยยะถึงตระกูลกอนซากา แต่มีสิ่งที่เป็นนัยยะถึงตระกูลเอสเต จิเนวราสมรสกับทหารรับจ้างแห่งริมินิซิจิสมอนโด พันโดลโฟ มาลาเทสทา (Sigismondo Pandolfo Malatesta) แต่ถูกสามีฆ่าเมื่อพบว่าไปนอกประเวณี การมีดอกอควิลิเจีย (Aquilegia) ในฉากหลังที่เป็นสัญลักษณ์ของการแต่งงานหรือความตาย ทำให้สันนิษฐานว่าอาจจะเป็นภาพที่เขียนขึ้นหลังจากที่จิเนวราเสียชีวิตไปแล้ว ในราวคริสต์ทศวรรษ 1440
ผีเสื้อที่บินไกล้คิ้วของสตรีในภาพเป็นสัญลักษณ์ของวิญญาณ
ดูเพิ่ม

ภาพเหมือน
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
ภารกิจแซตเทิร์น-อะพอลโล 1

แซตเทิร์น ซี-1 (SA-1) ขณะพร้อมถูกปล่อย
ภารกิจแซตเทิร์น-อะพอลโล 1 (อังกฤษ: SA - 1 (Apollo))  เป็นภารกิจปล่อยจรวดแซตเทิร์น 1 ซึ่งเป็นจรวดแบบแรกในตระกูลจรวดแซตเทิร์น ภารกิจนี้เป็นส่วนหนึ่งของโครงการอะพอลโลของประเทศสหรัฐอเมริกา ยานแซตเทิร์น-อะพอลโล 1 ถูกส่งขึ้นอวกาศเมื่อ 27 ตุลาคม ค.ศ. 1961 ณ แหลมคานาเวอรัล รัฐฟลอริดา
จุดประสงค์

จรวดแซตเทิร์น 1 เป็นจรวดที่มีนาดใหญ่ที่สุดทั้งในแง่ของขนาดและกำลังในการเคลื่อนที่เท่าที่เคยมีการสร้างกันมา โดยหากเปรียบเทียบกับจรวดรุ่นจูปีเตอร์-ซี ซึ่งเป็นจรวดที่ใช้ในการปล่อยดาวเทียม Explorer 1 อันเป็นดาวเทียมดวงแรกของสหรัฐแล้ว  จรวดแซตเทิร์น 1 มีความสูงมากกว่าถึงสามเท่า และใช้เชื้อเพลิงมากกว่าถึงหกเท่าและให้แรงขับมากกว่าถึงสิบเท่า
ในขณะนั้นทางนาซ่าได้ตัดสินใจที่จะไม่ทดสอบระบบจรวดทั้งระบบพร้อมกัน (all-up testing) แต่จะแยกทดสอบแต่ในส่วนของจรวดในการปล่อยแต่ละครั้ง และในภารกิจ SA - 1 นี้ เป็นการทดสอบจรวดท่อนล่างสุดของจรวด (ส่วน เอส - 1) การปล่อยครั้งนั้นถูกออกแบบมาเพื่อทดสอบโครงสร้างของตัวจรวดในระหว่างทำการบินในระดับที่ต่ำกว่าระดับวงโคจร (suborbital flight) โดยใช้ส่วนของหัวจรวด (nose cone) จากรุ่นจูปีเตอร์
แหล่งข้อมูลอื่น

Saturn SA-1 Flight Evaluation (PDF) December 1961
http://nssdc.gsfc.nasa.gov/database/MasterCatalog?sc=SATURNSA1 เก็บถาวร 2007-10-30 ที่ เวย์แบ็กแมชชีน
Moonport: A History of Apollo Launch Facilities and Operations เก็บถาวร 2011-03-18 ที่ เวย์แบ็กแมชชีน
http://science.ksc.nasa.gov/history/apollo/sa-1/sa-1.html เก็บถาวร 2021-02-28 ที่ เวย์แบ็กแมชชีน
พายุไต้ฝุ่นขนุน (พ.ศ. 2548)
ประวัติทางอุตุนิยมวิทยา

ประวัติทางอุตุนิยมวิทยาของพายุไต้ฝุ่นขนุน
วันที่ 5 กันยายน หย่อมความกดอากาศต่ำเกิดจากพื้นที่การหมุนเวียนอย่างต่อเนื่อง ซึ่งศูนย์กลางของพายุตั้งอยู่ประมาณ 280 กิโลเมตร (175 ไมล์) ทางตะวันออกเฉียงใต้ของแยป และต่อมาสำนักงานอุตุนิยมวิทยาญี่ปุ่น (JMA) ได้ยกระดับหย่อมความกดอากาศต่ำให้กลายเป็นพายุดีเปรสชันเขตร้อนเมื่อเวลา 07:00 น. (00:00 น. เวลาสากลเชิงพิกัด)
วันที่ 6 กันยายน พายุดีเปรสชันเขตร้อนอยู่ห่างจากแยปไปทางตะวันออกประมาณ 95 กิโลเมตร (60 ไมล์) และพายุก็ทวีกำลังแรงขึ้นจนกลายเป็นพายุโซนร้อนในวันนั้น พายุลูกนี้จัดอยู่ในประเภทพายุโซนร้อนโดยศูนย์เตือนไต้ฝุ่นร่วม (JTWC)
วันที่ 7 กันยายน พายุกำลังพัฒนารูปแบบลม และรวมตัวกันอยู่ใกล้ศูนย์กลาง หลังจากนั้นพายุก็ได้เคลื่อนตัวไปทางทิศตะวันตกเฉียงเหนือ และทวีกำลังแรงขึ้นอย่างรวดเร็วจนกลายเป็นพายุโซนร้อนในทางตะวันออกของประเทศฟิลิปปินส์เมื่อเวลา 07:00 น. (00:00 น. เวลาสากลเชิงพิกัด) ในขณะที่สำนักงานอุตุนิยมวิทยาญี่ปุ่น (JMA) ซึ่งเป็นหน่วยงานที่รับผิดชอบในการตั้งชื่อพายุ และไม่ได้ยกระดับพายุลูกนี้ให้เป็นพายุโซนร้อน พายุกำลังเคลื่อนตัวเข้าสู่พื้นที่รับผิดชอบของประเทศฟิลิปปินส์ และสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) ได้กำหนดชื่อท้องถิ่นว่า กีโก พายุเคลื่อนตัวไปทางทิศตะวันตกเฉียงเหนืออย่างต่อเนื่องจนพัฒนาจากพายุโซนร้อนกลายเป็นพายุโซนร้อนกำลังแรงเมื่อเวลา 18:00 น. (11:00 น. เวลาสากลเชิงพิกัด) ด้วยเหตุนี้สำนักงานอุตุนิยมวิทยาญี่ปุ่น จึงกำหนดให้ชื่อว่า ขนุนพายุไต้ฝุ่นขนุนกำลังเคลื่อนตัวเข้ามณฑลเจ้อเจียง ประเทศจีน เมื่อวันที่ 11 กันยายน พ.ศ. 2548
วันที่ 8 กันยายน พายุโซนร้อนกำลังแรงขนุนได้ทวีกำลังแรงขึ้นอย่างรวดเร็วจนกลายเป็นพายุไต้ฝุ่นเมื่อเวลา 18:00 น. (11:00 น. เวลาสากลเชิงพิกัด)
วันที่ 10 กันยายน สำนักงานอุตุนิยมวิทยาญี่ปุ่น (JMA) รายงานว่าพายุไต้ฝุ่นขนุนได้มาถึงระดับความรุนแรงสูงสุดด้วยความเร็วลม 10 นาทีที่ 195 กิโลเมตรต่อชั่วโมง (120 ไมล์ต่อชั่วโมง) และความกดอากาศที่ 920 เฮกโตปาสกาล (มิลลิบาร์ 27.17 นิ้วของปรอท) ทางตะวันออกเฉียงใต้ของจังหวัดโอกินาวะ ประเทศญี่ปุ่น หลังจากนั้นพายุก็เคลื่อนตัวไปทางตอนเหนือของหมู่เกาะรีวกีว และเคลื่อนตัวผ่านใกล้มิยาโกะจิมะ
วันที่ 11 กันยายน พายุไต้ฝุ่นขนุนได้เคลื่อนตัวไปทางทิศเหนือเล็กน้อย และขึ้นฝั่งทางตะวันออกของมณฑลเจ้อเจียง ประเทศจีน เมื่อเวลา 13:00 น. (06:00 น. เวลาสากลเชิงพิกัด)
วันที่ 12 กันยายน พายุไต้ฝุ่นขนุนยังคงมีความเร็วลมต่อเนื่อง 10 นาทีที่ 140 กิโลเมตรต่อชั่วโมง (85 ไมล์ต่อชั่วโมง) หลังจากนั้นพายุก็ได้อ่อนกำลังลงอย่างรวดเร็วจนกลายเป็นพายุโซนร้อน และเคลื่อนตัวไปทางทิศตะวันออกเฉียงเหนือสู่ทะเลเหลืองเมื่อเวลา 15:00 น. (08:00 น. เวลาสากลเชิงพิกัด) ส่วนเศษซากของพายุก็ได้สลายไปทางจังหวัดชุงช็องใต้ ประเทศเกาหลีใต้
วันที่ 13 กันยายน สำนักงานอุตุนิยมวิทยาญี่ปุ่น (JMA) รายงานว่าพายุโซนร้อนขนุนเริ่มสลายตัวกลายเป็นพายุหมุนนอกเขตร้อน และหลังจากนั้นไม่นานสำนักงานอุตุนิยมวิทยาญี่ปุ่นไม่ได้ตรวจสอบว่าพายุลูกนี้เป็นพายุหมุนนอกเขตร้อนที่เหนียวแน่นอีกต่อไป กระแสน้ำวนที่เป็นผลลัพธ์ทำให้พายุสลายไปอย่างรวดเร็วไปทั่วทะเลญี่ปุ่นก่อนเคลื่อนตัวกลับเข้าสู่มหาสมุทรแปซิฟิกตะวันตกเฉียงเหนือ
การเตรียมการ > ประเทศจีน

ผู้คนจำนวนมากที่อพยพออกจากกองทัพถูกนำตัวไปยังโรงเรียน สถานีรถไฟ โรงแรม และอาคารอื่น ๆ ที่มีโครงสร้างแข็งแรง รัฐบาลมณฑลเจ้อเจียงได้ออกประกาศเตือนภัยให้ประชาชน และเจ้าหน้าที่ท้องถิ่น เพื่อเตรียมพร้อมสำหรับน้ำท่วม และดินถล่ม พายุไต้ฝุ่นขนุนกำลังเคลื่อนตัวมุ่งหน้าไปยังประเทศไต้หวันในวันเสาร์นี้ หลังจากที่นักพยากรณ์คาดการณ์ว่าพายุลูกนี้จะเคลื่อนตัวเข้าชายฝั่งโดยตรง ผู้คนประมาณ 1.05 ล้านคน ได้ถูกย้ายไปยังพื้นที่ที่ปลอดภัยในมณฑลเจ้อเจียง และผู้คนประมาณ 160,000 คน ในเซี่ยงไฮ้ ก็ได้ถูกย้ายอย่างเร่งด่วนเช่นกัน เที่ยวบินประมาณ 380 เที่ยวบิน ที่ท่าอากาศยานนานาชาติซ่างไห่หงเฉียว และท่าอากาศยานนานาชาติซ่างไห่ผู่ตงก็ได้ถูกยกเลิกไป